રાજ્ય સરકાર ના મહેસુલ વિભાગ દ્વારા વિચરતી વિમુક્ત અને અર્ધ વિચરતી જાતિ ના લોકો ને ઘર નુ ઘર આપવાની રાજ્ય વ્યાપી ઝુંબેશ ચાલે છે તો ચોટીલા માં ઉપર આભ અને નીચે ધરતી જેવી સાવ નિ:સહાય દશા માં અને કફોડી હાલત માં જીવતા અને કાળઝાળ 45 ડીગ્રી દર્શાવતો ઉનાળો , એક રાત માં ધોધમાર 24 ઇંચ વરસાદ અને કડકડતી ઠંડી માં પણ ઝુંપડા માં જીવન પસાર કરતા આ ગરીબ સરાણીયા જ્ઞાતિના પરિવારો ખુમારી અને મહેનત થી રોટલા રળી ખાય છે. જો ઘર નુ ઘર યોજના નીચે આ પરિવારો ને જમીન ના પ્લોટ ફાળવવા માં આવે તો સરકાર દ્વારા ઘર બાંધવા અન્ય સહાય પણ મળી શકે અને આ ગરીબો ને પોતાનું કહી શકાય તેવું ઘર મળી શકે.